Michaił Sergejewicz Gorbaczow (rus. "Михаил Сергеевич Горбачёв"; rodz. 2 marca 1931 we Stawropolu, um. 30 siyrpnia 2022 we Moskwie) – radziecki a ruski polityk, ôstatni prziwōdca Kōmōnistycznyj Partyji Sowieckigo Sojusza a jedyny prezydynt Sojusza Socjalistycznych Sowieckich Republik. Ôd 1952 bōł partyjnym funkcyjonariuszym we KPSS. Po umrzyniu Kōnstantina Czernienki ôstoł Generalnym Sekrytorzym we Centralnym Kōmitecie KPSS, a ôgłosił nowo polityka ""głastosti" a "pieriestrojki"" (uotwartości a przebudowy). Cechōma tyj reformy bōło złagodzynie cenzury a wiynkszy liberalizm we gospodarce a polityce. Stoł sie fest popularny na Zachodzie. Jygo polityka doła możliwość ku pokojowym przemianom we Strzodkowyj a Wschodnij Ojropie, we tym zjydnoczynio Miymcōw. We 1990 roku dostoł pokojowo nadgroda Nobla.